Ericu950/Stoicheia-meter-silver huggingface dataset:
ὣς ἔφατ Ἀντίνοος δἔπεσιν νείκεσσε συβώτην
ὠρίγνωτε συβῶτα τίη δὲ σὺ τόνδε πόλινδε
πτωχοὶ ἀνιηροί δαιτῶν ἀπολυμαντῆρες
ἦ ὄνοσαι ὅτι τοι βίοτον κατέδουσιν ἄνακτος
ἐνθάδ ἀγειρόμενοι σὺ δὲ καὶ ποθὶ τόνδ ἐκάλεσσας
Ἀντίνο οὐ μὲν καλὰ καὶ ἐσθλὸς ἐὼν ἀγορεύεις
τίς γὰρ δὴ ξεῖνον καλεῖ ἄλλοθεν αὐτὸς ἐπελθὼν
ἄλλον γεἰ μὴ τῶν οἳ δημιοεργοὶ ἔασι
μάντιν ἢ ἰητῆρα κακῶν ἢ τέκτονα δούρων
ἢ καὶ θέσπιν ἀοιδόν ὅ κεν τέρπῃσιν ἀείδων
οὗτοι γὰρ κλητοί γε βροτῶν ἐπ ἀπείρονα γαῖαν
πτωχὸν δοὐκ ἄν τις καλέοι τρύξοντα ἓ αὐτόν
ἀλλ αἰεὶ χαλεπὸς περὶ πάντων εἶς μνηστήρων
δμωσὶν Ὀδυσσῆος πέρι δαὖτ ἐμοί αὐτὰρ ἔγωγε
οὐκ ἀλέγω εἵως μοι ἐχέφρων Πηνελόπεια
ζώει ἐνὶ μεγάροις καὶ Τηλέμαχος θεοειδής
σίγα μή μοι τοῦτον ἀμείβεο πόλλ ἐπέεσσιν
Ἀντίνοος δεἴωθε κακῶς ἐρεθιζέμεν αἰεὶ
μύθοισιν χαλεποῖσιν ἐποτρύνει δὲ καὶ ἄλλους
ἦ ῥα καὶ Ἀντίνοον ἔπεα πτερόεντα προσηύδα
Ἀντίνο ἦ μευ καλὰ πατὴρ ὣς κήδεαι υἷος
ὃς τὸν ξεῖνον ἄνωγας ἀπὸ μεγάροιο διέσθαι
μύθῳ ἀναγκαίῳ μὴ τοῦτο θεὸς τελέσειε
δός οἱ ἑλών οὔ τοι φθονέω κέλομαι γὰρ ἔγωγε
μήτ οὖν μητέρ ἐμὴν ἅζευ τό γε μήτε τιν ἄλλον
ἀλλ οὔ τοι τοιοῦτον ἐνὶ στήθεσσι νόημα
αὐτὸς γὰρ φαγέμεν πολὺ βούλεαι ἢ δόμεν ἄλλῳ
τὸν δαὖτ Ἀντίνοος ἀπαμειβόμενος προσέειπε
καί κέν μιν τρεῖς μῆνας ἀπόπροθεν οἶκος ἐρύκοι
ὣς ἄρ ἔφη καὶ θρῆνυν ἑλὼν ὑπέφηνε τραπέζης
κείμενον ᾧ ῥἔπεχεν λιπαροὺς πόδας εἰλαπινάζων
οἱ δἄλλοι πάντες δίδοσαν πλῆσαν δἄρα πήρην
σίτου καὶ κρειῶν τάχα δὴ καὶ ἔμελλεν Ὀδυσσεὺς
αὖτις ἐπ οὐδὸν ἰὼν προικὸς γεύσασθαι Ἀχαιῶν
στῆ δὲ παρ Ἀντίνοον καί μιν πρὸς μῦθον ἔειπε
δός φίλος οὐ μέν μοι δοκέεις ὁ κάκιστος Ἀχαιῶν
ἔμμεναι ἀλλ ὤριστος ἐπεὶ βασιλῆϊ ἔοικας
τῶ σε χρὴ δόμεναι καὶ λώϊον ἠέ περ ἄλλοι
σίτου ἐγὼ δέ κέ σε κλείω κατ ἀπείρονα γαῖαν
ὅς μἅμα ληϊστῆρσι πολυπλάγκτοισιν ἀνῆκεν
Αἴγυπτόνδ ἰέναι δολιχὴν ὁδόν ὄφρ ἀπολοίμην
στῆναι ἐναντίβιον περὶ γὰρ κακὰ πάντοθεν ἔστη
αὐτὰρ ἔμ ἐς Κύπρον ξείνῳ δόσαν ἀντιάσαντι
Δμήτορι Ἰασίδῃ ὃς Κύπρου ἶφι ἄνασσεν
ἔνθεν δὴ νῦν δεῦρο τόδ ἵκω πήματα πάσχων
τὸν δαὖτ Ἀντίνοος ἀπαμείβετο φώνησέν τε
τίς δαίμων τόδε πῆμα προσήγαγε δαιτὸς ἀνίην
στῆθ οὕτως ἐς μέσσον ἐμῆς ἀπάνευθε τραπέζης
μὴ τάχα πικρὴν Αἴγυπτον καὶ Κύπρον ἴδηαι
ὥς τις θαρσαλέος καὶ ἀναιδής ἐσσι προΐκτης
ἑξείης πάντεσσι παρίστασαι οἱ δὲ διδοῦσι
μαψιδίως ἐπεὶ οὔ τις ἐπίσχεσις οὐδ ἐλεητὺς
ἀλλοτρίων χαρίσασθαι ἐπεὶ πάρα πολλὰ ἑκάστῳ
τὸν δἀναχωρήσας προσέφη πολύμητις Ὀδυσσεύς
ὢ πόποι οὐκ ἄρα σοί γἐπὶ εἴδεϊ καὶ φρένες ἦσαν
οὐ σύ γἂν ἐξ οἴκου σῷ ἐπιστάτῃ οὐδ ἅλα δοίης
ὃς νῦν ἀλλοτρίοισι παρήμενος οὔ τί μοι ἔτλης
σίτου ἀποπροελὼν δόμεναι τὰ δὲ πολλὰ πάρεστιν
ὣς ἔφατ Ἀντίνοος δὲ χολώσατο κηρόθι μᾶλλον
νῦν δή σοὐκέτι καλὰ διὲκ μεγάροιό γὀΐω
ἂψ ἀναχωρήσειν ὅτε δὴ καὶ ὀνείδεα βάζεις
ὣς ἄρ ἔφη καὶ θρῆνυν ἑλὼν βάλε δεξιὸν ὧμον
πρυμνότατον κατὰ νῶτον ὁ δἐστάθη ἠΰτε πέτρη
ἔμπεδον οὐδ ἄρα μιν σφῆλεν βέλος Ἀντινόοιο
ἂψ δὅ γἐπ οὐδὸν ἰὼν κατ ἄρ ἕζετο κὰδ δἄρα πήρην
θῆκεν ἐϋπλείην μετὰ δὲ μνηστῆρσιν ἔειπε
οὐ μὰν οὔτ ἄχος ἐστὶ μετὰ φρεσὶν οὔτε τι πένθος
ὁππότ ἀνὴρ περὶ οἷσι μαχειόμενος κτεάτεσσι
βλήεται ἢ περὶ βουσὶν ἢ ἀργεννῇς ὀΐεσσιν
αὐτὰρ ἔμ Ἀντίνοος βάλε γαστέρος εἵνεκα λυγρῆς
οὐλομένης ἣ πολλὰ κάκ ἀνθρώποισι δίδωσιν
ἀλλ εἴ που πτωχῶν γε θεοὶ καὶ Ἐρινύες εἰσίν
Ἀντίνοον πρὸ γάμοιο τέλος θανάτοιο κιχείη
ἔσθι ἕκηλος ξεῖνε καθήμενος ἢ ἄπιθ ἄλλῃ
μή σε νέοι διὰ δώματ ἐρύσσωσ οἷ ἀγορεύεις
ἢ ποδὸς ἢ καὶ χειρός ἀποδρύψωσι δὲ πάντα
ὣς ἔφαθ οἱ δἄρα πάντες ὑπερφιάλως νεμέσησαν
Ἀντίνο οὐ μὲν κάλ ἔβαλες δύστηνον ἀλήτην
οὐλόμεν εἰ δή πού τις ἐπουράνιος θεός ἐστι
καί τε θεοὶ ξείνοισιν ἐοικότες ἀλλοδαποῖσι
παντοῖοι τελέθοντες ἐπιστρωφῶσι πόληας
ἀνθρώπων ὕβριν τε καὶ εὐνομίην ἐφορῶντες
ὣς ἄρ ἔφαν μνηστῆρες ὁ δοὐκ ἐμπάζετο μύθων
Τηλέμαχος δἐν μὲν κραδίῃ μέγα πένθος ἄεξε
βλημένου οὐδ ἄρα δάκρυ χαμαὶ βάλεν ἐκ βλεφάροιϊν
βλημένου ἐν μεγάρῳ μετ ἄρα δμῳῇσιν ἔειπεν
αἴθ οὕτως αὐτόν σε βάλοι κλυτότοξος Ἀπόλλων
τὴν δαὖτ Εὐρυνόμη ταμίη πρὸς μῦθον ἔειπεν
εἰ γὰρ ἐπ ἀρῇσιν τέλος ἡμετέρῃσι γένοιτο
οὐκ ἄν τις τούτων γε ἐΰθρονον Ἠῶ ἵκοιτο
μαῖ ἐχθροὶ μὲν πάντες ἐπεὶ κακὰ μηχανόωνται
Ἀντίνοος δὲ μάλιστα μελαίνῃ κηρὶ ἔοικε
ξεῖνός τις δύστηνος ἀλητεύει κατὰ δῶμα
ἀνέρας αἰτίζων ἀχρημοσύνη γὰρ ἀνώγει
οὗτος δὲ θρήνυι πρυμνὸν βάλε δεξιὸν ὧμον
ἡ μὲν ἄρ ὣς ἀγόρευε μετὰ δμῳῇσι γυναιξίν
ἡμένη ἐν θαλάμῳ ὁ δἐδείπνει δῖος Ὀδυσσεύς
ἡ δἐπὶ οἷ καλέσασα προσηύδα δῖον ὑφορβόν
ἔρχεο δῖ Εὔμαιε κιὼν τὸν ξεῖνον ἄνωχθι
ἐλθέμεν ὄφρα τί μιν προσπτύξομαι ἠδ ἐρέωμαι
εἴ που Ὀδυσσῆος ταλασίφρονος ἠὲ πέπυσται
ἢ ἴδεν ὀφθαλμοῖσι πολυπλάγκτῳ γὰρ ἔοικε
τὴν δἀπαμειβόμενος προσέφης Εὔμαιε συβῶτα
εἰ γάρ τοι βασίλεια σιωπήσειαν Ἀχαιοί
οἷ ὅ γε μυθεῖται θέλγοιτό κέ τοι φίλον ἦτορ
τρεῖς γὰρ δή μιν νύκτας ἔχον τρία δἤματ ἔρυξα
ἐν κλισίῃ πρῶτον γὰρ ἔμ ἵκετο νηὸς ἀποδράς
ἀλλ οὔ πω κακότητα διήνυσεν ἣν ἀγορεύων
ὡς δὅτ ἀοιδὸν ἀνὴρ ποτιδέρκεται ὅς τε θεῶν ἒξ
τοῦ δἄμοτον μεμάασιν ἀκουέμεν ὁππότ ἀείδῃ
ὣς ἐμὲ κεῖνος ἔθελγε παρήμενος ἐν μεγάροισι
φησὶ δὈδυσσῆος ξεῖνος πατρώϊος εἶναι
Κρήτῃ ναιετάων ὅθι Μίνωος γένος ἐστίν
ἔνθεν δὴ νῦν δεῦρο τόδ ἵκετο πήματα πάσχων
προπροκυλινδόμενος στεῦται δὈδυσῆος ἀκοῦσαι
ζωοῦ πολλὰ δἄγει κειμήλια ὅνδε δόμονδε
ἔρχεο δεῦρο κάλεσσον ἵν ἀντίον αὐτὸς ἐνίσπῃ
οὗτοι δἠὲ θύρῃσι καθήμενοι ἑψιαάσθων
ἢ αὐτοῦ κατὰ δώματ ἐπεί σφισι θυμὸς ἐΰφρων
αὐτῶν μὲν γὰρ κτήματ ἀκήρατα κεῖτ ἐνὶ οἴκῳ
σῖτος καὶ μέθυ ἡδύ τὰ μέν τοἰκῆες ἔδουσιν
οἱ δεἰς ἡμετέρου πωλεύμενοι ἤματα πάντα
βοῦς ἱερεύοντες καὶ ὄϊς καὶ πίονας αἶγας
αἶψά κε σὺν ᾧ παιδὶ βίας ἀποτίσεται ἀνδρῶν
ὣς φάτο Τηλέμαχος δὲ μέγ ἔπταρεν ἀμφὶ δὲ δῶμα
σμερδαλέον κονάβησε γέλασσε δὲ Πηνελόπεια
ἔρχεό μοι τὸν ξεῖνον ἐναντίον ὦδε κάλεσσον
οὐχ ὁράᾳς ὅ μοι υἱὸς ἐπέπταρε πᾶσιν ἔπεσσι
τῶ κε καὶ οὐκ ἀτελὴς θάνατος μνηστῆρσι γένοιτο
αἴ καὐτὸν γνώω νημερτέα πάντ ἐνέποντα
ξεῖνε πάτερ καλέει σε περίφρων Πηνελόπεια
μήτηρ Τηλεμάχοιο μεταλλῆσαί τί ἑ θυμὸς
ἀμφὶ πόσει κέλεται καὶ κήδεά περ πεπαθυίῃ
εἰ δέ κέ σε γνώῃ νημερτέα πάντ ἐνέποντα
ἕσσει σε χλαῖνάν τε χιτῶνά τε τῶν σὺ μάλιστα
χρηΐζεις σῖτον δὲ καὶ αἰτίζων κατὰ δῆμον
γαστέρα βοσκήσεις δώσει δέ τοι ὅς κἐθέλῃσι
Εὔμαι αἶψά κἐγὼ νημερτέα πάντ ἐνέποιμι
οἶδα γὰρ εὖ περὶ κείνου ὁμὴν δἀνεδέγμεθ ὀϊζύν
ἀλλὰ μνηστήρων χαλεπῶν ὑποδείδι ὅμιλον
καὶ γὰρ νῦν ὅτε μοὗτος ἀνὴρ κατὰ δῶμα κιόντα
οὔ τι κακὸν ῥέξαντα βαλὼν ὀδύνῃσιν ἔδωκεν
οὔτε τι Τηλέμαχος τό γἐπήρκεσεν οὔτε τις ἄλλος
τῶ νῦν Πηνελόπειαν ἐνὶ μεγάροισιν ἄνωχθι
μεῖναι ἐπειγομένην περ ἐς ἠέλιον καταδύντα
καὶ τότε μεἰρέσθω πόσιος πέρι νόστιμον ἦμαρ
ἀσσοτέρω καθίσασα παραὶ πυρί εἵματα γάρ τοι
λύγρ ἔχω οἶσθα καὶ αὐτός ἐπεί σε πρῶθ ἱκέτευσα
ὣς φάτο βῆ δὲ συφορβός ἐπεὶ τὸν μῦθον ἄκουσε
τὸν δὑπὲρ οὐδοῦ βάντα προσηύδα Πηνελόπεια
οὐ σύ γἄγεις Εὔμαιε τί τοῦτ ἐνόησεν ἀλήτης
ἦ τινά που δείσας ἐξαίσιον ἦε καὶ ἄλλως
αἰδεῖται κατὰ δῶμα κακὸς δαἰδοῖος ἀλήτης
μυθεῖται κατὰ μοῖραν ἅ πέρ κοἴοιτο καὶ ἄλλος
ὕβριν ἀλυσκάζων ἀνδρῶν ὑπερηνορεόντων
ἀλλά σε μεῖναι ἄνωγεν ἐς ἠέλιον καταδύντα
καὶ δὲ σοὶ ὦδ αὐτῇ πολὺ κάλλιον ὧ βασίλεια
οἴην πρὸς ξεῖνον φάσθαι ἔπος ἠδ ἐπακοῦσαι
οὐκ ἄφρων ὁ ξεῖνος ὀΐεται ὥς περ ἂν εἴη
οὐ γάρ πώ τινες ὦδε καταθνητῶν ἀνθρώπων
ἀνέρες ὑβρίζοντες ἀτάσθαλα μηχανόωνται
ἡ μὲν ἄρ ὣς ἀγόρευεν ὁ δᾤχετο δῖος ὑφορβὸς
μνηστήρων ἐς ὅμιλον ἐπεὶ διεπέφραδε πάντα
ὧ φίλ ἐγὼ μὲν ἄπειμι σύας καὶ κεῖνα φυλάξων
σὸν καὶ ἐμὸν βίοτον σοὶ δἐνθάδε πάντα μελόντων
αὐτὸν μέν σε πρῶτα σάω καὶ φράζεο θυμῷ
μή τι πάθῃς πολλοὶ δὲ κακὰ φρονέουσιν Ἀχαιῶν
τοὺς Ζεὺς ἐξολέσειε πρὶν ἡμῖν πῆμα γενέσθαι
ἔσσεται οὕτως ἄττα σὺ δἔρχεο δειελιήσας
ἠῶθεν δἰέναι καὶ ἄγειν ἱερήϊα καλά
αὐτὰρ ἐμοὶ τάδε πάντα καὶ ἀθανάτοισι μελήσει
πλησάμενος δἄρα θυμὸν ἐδητύος ἠδὲ ποτῆτος
πλεῖον δαιτυμόνων οἱ δὀρχηστυῖ καὶ ἀοιδῇ
τέρποντ ἤδη γὰρ καὶ ἐπήλυθε δείελον ἦμαρ
ἀπροϊδῆ τύψαντα λύσιν θἑτεραλκέα κήδευς
φίλ Ἑρμησιάναξ πολέων κυδίστατε παῶν
ἔμπεδα φωνήσαιμι σὲ δἂν πολύεργος ἀροτρεύς
βουκαῖός τἀλέγοι καὶ ὀροιτύπος εὖτε καθ ὕλην
ἢ καὶ ἀροτρεύοντι βάλῃ ἔπι λοιγὸν ὀδόντα
τοῖα περιφρασθέντος ἀλεξητήρια νούσων
Ἀλλ ἤτοι κακοεργὰ φαλάγγια σὺν καὶ ἀνιγρούς
ἑρπηστὰς ἔχιάς τε καὶ ἄχθεα μυρία γαίης
Τιτήνων ἐνέπουσιν ἀφ αἵματος εἰ ἐτεόν περ
Ἀσκραῖος μυχάτοιο Μελισσήεντος ἐπ ὄχθαις
Ἡσίοδος κατέλεξε παρ ὕδασι Περμησσοῖο
τὸν δὲ χαλαζήεντα κόρη Τιτηνὶς ἀνῆκε
σκορπίον ἐκ κέντροιο τεθηγμένον ἦμος ἐπέχρα
Βοιωτῷ τεύχουσα κακὸν μόρον Ὠαρίωνι
ἀχράντων ὅτε χερσὶ θεῆς ἐδράξατο πέπλων
αὐτὰρ ὅγε στιβαροῖο κατὰ σφυρὸν ἤλασεν ἴχνευς
σκορπίος ἀπροϊδὴς ὀλίγῳ ὑπὸ λᾶι λοχήσας
τοῦ δὲ τέρας περίσημον ὑπ ἀστέρας ἀπλανὲς αὔτως
οἷα κυνηλατέοντος ἀείδελον ἐστήρικται
Ἀλλὰ σύ γε σταθμοῖο καὶ αὐλίου ἑρπετὰ φύγδην
ἠὲ καὶ αὐτοπόνοιο χαμευνάδος ἦμος ἀν ἀγρούς
φεύγων αὐαλέου θέρεος πυρόεσσαν ἀυτμήν
αἴθριος ἐν καλάμῃ στορέσας ἀκρέσπερος εὕδῃς
ἢ καὶ ἀνυλήεντα παρὲκ λόφον ἢ ἐνὶ βήσσης
ἐσχατιῇ ὅθι πλεῖστα κινώπετα βόσκεται ὕλην
καί τε παρὲκ λιστρωτὸν ἅλω δρόμον ἠδ ἵνα ποίη
πρῶτα κυϊσκομένη χνοάει σκιάοντας ἰάμνους
τῆμος ὅτ ἀζαλέων φολίδων ἀπεδύσατο γῆρας
μῶλυς ἐπιστείβων ὅτε φωλεὸν εἴαρι φεύγων
ὄμμασιν ἀμβλώσσει μαράθου δέ ἑ νήχυτος ὄρπηξ
βοσκηθεὶς ὠκύν τε καὶ αὐγήεντα τίθησι
Θιβρὴν δἐξελάσεις ὀφίων ἐπιλωβέα κῆρα
καπνείων ἐλάφοιο πολυγλώχινα κεραίην
ἄλλοτε δἀζαλέην δαίων ἐγγαγίδα πέτρην
ἣν οὐδὲ κρατεροῖο πυρὸς περικαίνυται ὁρμή
ἐν δὲ πολυσχιδέος βλήτρου πυρὶ βάλλεο χαίτην
ἢ σύ γε καχρυόεσσαν ἑλὼν πυριθαλπέα ῥίζαν
καρδάμῳ ἀμμίγδην ἰσοελκέι μίσγε δἔνοδμον
ζορκὸς ἐνὶ πλάστιγγι νέον κέρας ἀσκελὲς ἱστάς
καί τε μελανθείου βαρυαέος ἄλλοτε θείου
ἄλλοτε δἀσφάλτοιο φέρων ἰσοαχθέα μοῖραν
ἥ θὕδατι βρεχθεῖσα σελάσσεται ἔσβεσε δαὐγήν
κριοφάγοι μήλοισιν ἀεργηλοῖσιν ἕπονται
ναὶ μὴν καὶ βαρύοδμος ἐπὶ φλογὶ ζωγρηθεῖσα
χαλβάνη ἄκνηστίς τε καὶ ἡ πριόνεσσι τομαίη
κέδρος πουλυόδουσι καταψηχθεῖσα γενείοις
ἐν φλογιῇ καπνηλὸν ἄγει καὶ φύξιον ὀδμήν
τοῖς δὴ χηραμὰ κοῖλα καὶ ὑληώρεας εὐνάς
κεινώσεις δαπέδῳ δὲ πεσὼν ὕπνοιο κορέσσῃ
Εἰ δὲ τὰ μὲν καμάτου ἐπιδεύεται ἄγχι δέ τοι νύξ
αὖλιν ἄγει κοίτου δὲ λιλαίεαι ἔργον ἀνύσσας
τῆμος δὴ ποταμοῖο πολυρραγέος κατὰ δίνας
ὑδρηλὴν καλάμινθον ὀπάζεο χαιτήεσσαν
πολλὴ γὰρ λιβάσιν παραέξεται ἀμφί τε χείλη
ἔρσεται ἀγλαύροισιν ἀγαλλομένη ποταμοῖσιν
ἢ σύ γὑποστορέσαιο λύγον πολυανθέα κόψας
ἢ πολιὸν βαρύοδμον ὃ δὴ ῥίγιστον ὄδωδεν
ὣς δαὔτως ἐχίειον ὀριγανόεσσά τε χαίτη
ναὶ μὴν ἁβροτόνοιο τό τἄγριον οὔρεσι θάλλει
ἀργεννὴν ὑπὸ βῆσσαν ἢ ἑρπύλλοιο νομαίου
ὅς τε φιλόζωος νοτερὴν ἐπιβόσκεται αἶαν
ῥιζοβόλος λασίοισιν ἀεὶ φύλλοισι κατήρης
φράζεσθαι δἐπέοικε χαμαιζήλοιο κονύζης
ἄγνου τε βρύα λευκὰ καὶ ἐμπρίοντ ὀνόγυρον
αὕτως δὲ τρήχοντα ταμὼν ἄπο κλήματα σίδης
ἠὲ καὶ ἀσφοδέλοιο νέον πολυαυξέα μόσχον
στρύχνον τε σκύρα τἐχθρά τά τεἴαρι σίνατο βούτην
ἦμος ὅταν σκυρόωσι βόες καυλεῖα φαγοῦσαι
ναὶ μὴν πευκεδάνοιο βαρυπνόου οὗ τε καὶ ὀδμή
θηρί ἀποσσεύει τε καὶ ἀντιόωντα διώκει
καὶ τὰ μὲν εἰκαίῃ παράθου ἀγραυλέι κοίτῃ
ἄλλα δὲ φωλειοῖς τὰ δὲ διπλάσσαιο χεείαις
κεδρίδας ἐνθρύπτων λιπάοις εὐήρεα γυῖα
ἢ καὶ πευκεδάνοιο βαρυπνόου ἄλλοτ ὀρείου
αὖα καταψήχοιο λίπει ἔνι φύλλα κονύζης
αὕτως δἀλθήεντ ἐλελίσφακον ἐν δέ τε ῥίζαν
σιλφίου ἣν κνηστῆρι κατατρίψειαν ὀδόντες
πολλάκι καὶ βροτέην σιάλων ὑποέτρεσαν ὀδμήν
εἰ δὲ σύ γε τρίψας ὀλίγῳ ἐν βάμματι κάμπην
κηπαίην δροσόεσσαν ἐπὶ χλωρηίδα νώτῳ
ἠὲ καὶ ἀγριάδος μολόχης ἐγκύμονι κάρφει
γυῖα πέριξ λιπάσειας ἀναίμακτός κεν ἰαύοις
ψήχεο δἐν στέρνῳ προβαλὼν μυλόεντι θυείης
ἐν μέν θἁβροτόνοιο δύω κομόωντας ὀράμνους
καρδάμῳ ἀμμίγδηνὀδελοῦ δέ οἱ αἴσιος ὁλκή
ἐν δὲ χεροπληθῆ καρπὸν νεοθηλέα δαυχμοῦ
λειαίνειν τριπτῆρι τὰ δὲ τροχοειδέα πλάσσων
τέρσαι ὑποσκιόεντι βαλὼν ἀνεμώδεϊ χώρῳ
αὖα δἐν ὄλπῃ θρύπτε καὶ αὐτίκα γυῖα λιπαίνοις
Εἴ γε μὲν ἐκ τριόδοιο μεμιγμένα κνώδαλα χύτρῳ
ζωὰ νέον θορνύντα καὶ ἐν θρόνα τοιάδε βάλλῃς
δήεις οὐλομένῃσιν ἀλεξητήριον ἄταις
ἐν μὲν γὰρ μυελοῖο νεοσφαγέος ἐλάφοιο
δραχμάων τρίφατον δεκάδος καταβάλλεο βρῖθος
ἐν δὲ τρίτην ῥοδέου μοῖραν χοός ἥν τε θυωροί
πρώτην μεσσατίην τε πολύτριπτόν τε κλέονται
ἰσόμορον δὠμοῖο χέειν ἀργῆτος ἐλαίου
τετράμορον κηροῖο τὰ δἐν περιηγέι γάστρῃ
θάλπε κατασπέρχων ἔστ ἂν περὶ σάρκες ἀκάνθης
μελδόμεναι θρύπτωνται ἔπειτα δὲ λάζεο τυκτήν
εὐεργῆ λάκτιν τὰ δὲ μυρία πάντα ταράσσειν
συμφύρδην ὀφίεσσιν ἑκὰς δἀπόερσον ἀκάνθας
καὶ γὰρ ταῖς κακοεργὸς ὁμῶς ἐνιτέτροφεν ἰός
γυῖα δὲ πάντα λίπαζε καὶ εἰς ὁδόν ἢ ἐπὶ κοῖτον
ζωσάμενος θρίναξι βαθὺν διακρίνεαι ἄντλον
Εἰ δέ που ἐν δακέεσσιν ἀφαρμάκτῳ χροῒ κύρσῃς
ἄκμηνος σίτων ὅτε δὴ κακὸν ἄνδρας ἰάπτει
αἶψά κεν ἡμετέρῃσιν ἐρωήσειας ἐφετμαῖς
τῶν ἤτοι θήλεια παλίγκοτος ἀντομένοισι
δάχματι πλειοτέρη δὲ καὶ ὁλκαίην ἐπὶ σειρήν
τοὔνεκα καὶ θανάτοιο θοώτερος ἵξεται αἶσα
ἀλλ ἤτοι θέρεος βλαβερὸν δάκος ἐξαλέασθαι
ἢ ὅτε σὺν τέκνοισι θερειομένοισιν ἀβοσκής
φωλειοῦ λοχάδην ὑπὸ γωλεὰ διψὰς ἰαύῃ
ἢ ὅτε λίπτῃσιν μεθ ἑὸν νομόν ἢ ἐπὶ κοῖτον
μὴ σύ γἐνὶ τριόδοισι τύχοις ὅτε δάχμα πεφυζώς
περκνὸς ἔχις θυίῃσι τυπῇ ψολόεντος ἐχίδνης
ἡνίκα θορνυμένου ἔχιος θολερῷ κυνόδοντι
θουρὰς ἀμὺξ ἐμφῦσα κάρην ἀπέκοψεν ὁμεύνου
οἱ δὲ πατρὸς λώβην μετεκίαθον αὐτίκα τυτθοί
γεινόμενοι ἐχιῆες ἐπεὶ διὰ μητρὸς ἀραιήν
γαστέρ ἀναβρώσαντες ἀμήτορες ἐξεγένοντο
οἴη γὰρ βαρύθει ὑπὸ κύματος οἱ δὲ καθ ὕλην
ᾠοτόκοι ὄφιες λεπυρὴν θάλπουσι γενέθλην
μηδ ὅτε ῥικνῆεν φολίδων περὶ γῆρας ἀμέρσας
ἂψ ἀναφοιτήσῃ νεαρῇ κεχαρημένος ἥβῃ
ἢ ὁπότε σκαρθμοὺς ἐλάφων ὀχεῇσιν ἀλύξας
ἀνδράς ἐνισκίμψῃ χολόων γυιοφθόρον ἰόν
ἔξοχα γὰρ δολιχοῖσι κινωπησταῖς κοτέουσι
νεβροτόκοι καὶ ζόρκες ἀνιχνεύουσι δὲ πάντη
τρόχμαλά θαἱμασιάς τε καὶ ἰλυοὺς ἐρέθοντες
σμερδαλέῃ μυκτῆρος ἐπισπέρχοντες ἀυτμῇ
Ναὶ μὴν καὶ νιφόεσσα φέρει δυσπαίπαλος Ὄθρυς
φοινὰ δάκη κοίλη τε φάραγξ καὶ τρηχέες ἀγμοί
καὶ λέπας ὑλῆεν τόθι δίψιος ἐμβατέει σήψ
χροιὴν δἀλλόφατόν τε καὶ οὐ μίαν οἰαδὸν ἴσχει
αἰὲν ἐειδόμενος χώρῳ ἵνα χηραμὰ τεύξῃ
τῶν οἱ μὲν λίθακάς τε καὶ ἕρμακας ἐνναίοντες
παυρότεροι τρηχεῖς δὲ καὶ ἔκπυροι οὔ κεν ἐκείνων
ἀνδράσι δάχμα πέλοι μεταμώνιον ἀλλὰ κάκηθες
ἄλλος δαὖ κόχλοισι δομὴν ἰνδάλλεται αἴης
ἄλλῳ δἐγχλοάουσα λοπὶς περιμήκεα κύκλον
ποικίλον αἰόλλει πολέες δἀμάθοισι μιγέντες
σπείρῃ λεπρύνονται ἀλινδόμενοι ψαμάθοισι
Φράζεο δαὐαλέῃσιν ἐπιφρικτὴν φολίδεσσιν
ἀσπίδα φοινήεσσαν ἀμυδρότατον δάκος ἄλλων
ἀτραπὸν ὁλκαίην δολιχῷ μηρύγματι γαστρός
ἣ καὶ σμερδαλέον μὲν ἔχει δέμας ἐν δὲ κελεύθῳ
νωχελὲς ἐξ ὁλκοῖο φέρει βάρος ὑπναλέῳ δέ
αἰὲν ἐπιλλίζουσα φαείνεται ἐνδυκὲς ὄσσῳ
ἀλλ ὅταν ἢ δοῦπον νέον οὔασιν ἠέ τιν αὐγήν
ἀθρήσῃ νωθῆ μὲν ἀπὸ ῥέθεος βάλεν ὕπνον
ὁλκῷ δὲ τροχόεσσαν ἅλων εἱλίξατο γαίῃ
λευγαλέον δἀνὰ μέσσα κάρη πεφρικὸς ἀείρει
τῆς ἤτοι μῆκος μέν ὃ κύντατον ἔτρεφεν αἶα
ὀργυιῇ μετρητόν ἀτὰρ περιφαίνεται εὖρος
ὅσσον ταἰγανέης δορατοξόος ἤνυσε τέκτων
εἰς ἐνοπὴν ταύρων τε βαρυφθόγγων τε λεόντων
χροιὴ δἄλλοτε μὲν ψαφαρὴ ἐπιδέδρομε νώτοις
ἄλλοτε μηλινόεσσα καὶ αἰόλος ἄλλοτε τεφρή
Αἰθιόπων οἵην τε πολύστομος εἰς ἅλα Νεῖλος
πλησάμενος κατέχευεν ἄσιν προὔτυψε δὲ πόντῳ
δοιοὶ δἐν σκυνίοισιν ὑπερφαίνουσι μέτωπον
οἷα τύλοι τὸ δἔνερθεν ὑπαιφοινίσσεται ὄθμα
πολλὸν ὑπὲρ σπείρης ψαφαρὸς δἀναπίμπραται αὐχήν
ἄκριτα ποιφύσσοντος ὅτ ἀντομένοισιν ὁδουροῖς
τῆς ἤτοι πίσυρες κοῖλοι ὑπένερθεν ὀδόντες
ἀγκύλοι ἐν γναθμοῖς δολιχήρεες ἐρρίζωνται
ἰοδόκοι μύχατος δὲ χιτὼν ὑμένεσσι καλύπτει
ἔνθεν ἀμείλικτον γυίοις ἐνερεύγεται ἰόν
ἐχθρῶν που τέρα κεῖνα καρήασιν ἐμπελάσειε
σαρκὶ γὰρ οὔτ ἐπὶ δάχμα φαείνεται οὔτε δυσαλθές
οἶδος ἐπιφλέγεται καμάτου δἄτερ ὄλλυται ἀνήρ
ὑπνηλὸν δἐπὶ νῶκαρ ἄγει βιότοιο τελευτήν
Ἰχνεύμων δἄρα μοῦνος ἀκήριος ἀσπίδος ὁρμήν
ἠμὲν ὅτ ἐς μόθον εἶσιν ἀλεύεται ἠδ ὅτε λυγρά
θαλπούσης ὄφιος κηριτρόφου ὤεα γαίῃ
πάντα διεσκήνιψε καὶ ἐξ ὑμένων ἐτίναξε
δαρδάπτων ὀλοοῖς δὲ συνερραθάγησεν ὀδοῦσι
μορφὴ δἰχνευτᾶο κινωπέτου οἷον ἀμυδρῆς
ἴκτιδος ἥ τὄρνισι κατοικιδίῃσιν ὄλεθρον
μαίεται ἐξ ὕπνοιο συναρπάζουσα πετεύρων
ἔνθα λέχος τεύχονται ἐπίκριοι ἢ καὶ ἀφαυρά
τέκνα τιθαιβώσσουσιν ὑπὸ πλευρῇσι θέρουσαι
ἀλλ ὅταν Αἰγύπτοιο παρὰ θρυόεντας ἰάμνους
ἀσπίσι μῶλον ἔχωσιν ἀθέσφατον εἱλικοέσσαις
αὐτίχ ὁ μὲν ποταμόνδε καθήλατο τύψε δὲ κώλοις
τάρταρον ἰλυόεσσαν ἄφαρ δἐφορύξατο γυῖα
πηλῷ ἀλινδηθεὶς ὀλίγον δέμας εἰσόκε λάχνην
Σείριος ἀζήνῃ τεύξῃ δἄγναπτον ὀδόντι
τῆμος δἠὲ κάρην λιχμήρεος ἑρπηστᾶο
σμερδαλέην ἔβρυξεν ἐπάλμενος ἠὲ καὶ οὐρῆς
ἁρπάξας βρυόεντος ἔσω ποταμοῖο κύλισεν
Εὖ δἂν ἐχιδνήεσσαν ἴδοις πολυδευκέα μορφήν
ἄλλοτε μὲν δολιχήν ὁτὲ παυράδα τοιάδ ἀέξει
Εὐρώπη τἈσίη τε τὰ δοὐκ ἐπιείκελα δήεις
ἤτοι ἀν Εὐρώπην μὲν ὀλίζονα καί θὑπὲρ ἄκρους
ῥώθωνας κεραοί τε καὶ ἀργίλιπες τελέθουσιν
αἱ μὲν ὑπὸ Σκείρωνος ὄρη Παμβώνιά ταἴπη
Ῥυπαῖον Κόρακός τε πάγον πολιόν τἈσέληνον
Ἀσὶς δὀργυιόεντα καὶ ἐς πλέον ἑρπετὰ βόσκει
οἷα περὶ τρηχὺν Βουκάρτερον ἢ καὶ ἐρυμνός
Αἰσαγέης πρηὼν καὶ Κέρκαφος ἐντὸς ἐέργει
τῶν ἤτοι βρεχμοῖς μὲν ἐπὶ πλάτος ἠδ ὑπὲρ ἄκρον
ἀζαλέαις φρίσσουσαν ἐπηετανὸν φολίδεσσι
νωθεῖ δἔνθα καὶ ἔνθα διὰ δρυμὰ νίσσεται ὁλκῷ
πᾶς δέ τοι ὀξυκάρηνος ἰδεῖν ἔχις ἄλλοτε μῆκος
μάσσων ἄλλοτε παῦρος ἀκιδνότερος δὲ κατ εὖρος
νηδύος ἡ δὲ μύουρος ὑπ ἀλκαίη τετάνυσται
ἴσως μὲν πεδανὴ δολιχοῦ ὑπὸ πείρασιν ὁλκοῦ
ἴσως δἐκ φολίδων τετρυμένη αὐτὰρ ἐνωπῆς
γλήνεα φοινίσσει τεθοωμένος ὀξὺ δὲ δικρῇ
γλώσσῃ λιχμάζων νέατον σκωλύπτεται οὐρήν
Κωκυτὸν δἐχιαῖον ἐπικλείουσιν ὁδῖται
τοῦ μὲν ὑπὲρ κυνόδοντε δύω χροῒ τεκμαίρονται
ἰὸν ἐρευγόμενοι πλέονες δέ τοι αἰὲν ἐχίδνης
οὔλῳ γὰρ στομίῳ ἐμφύεται ἀμφὶ δὲ σαρκί
ῥεῖά κεν εὐρυνθέντας ἐπιφράσσαιο χαλινούς
τῆς καὶ ἀπὸ πληγῆς φέρεται λίπει εἴκελος ἰχώρ
ἄλλοτε δαἱματόεις τοτὲ δἄχροος ἡ δἐπί οἱ σάρξ
πολλάκι μὲν χλοάουσα βαρεῖ ἀναδέδρομεν οἴδει
ἄλλοτε φοινίσσουσα τότ εἴδεται ἄντα πελιδνή
ἄλλοτε δὑδατόεν κυέει βάρος αἱ δὲ χαμηλαί
πομφόλυγες ὡς εἴ τε περὶ φλύκταιναι ἀραιαί
οἷα πυρικμήτοιο χροὸς πλαδόωσιν ὕπερθεν
σηπεδόνες δέ οἱ ἀμφὶς ἐπίδρομοι αἱ μὲν ἄτερθεν
αἱ δὲ κατὰ πληγὴν ἰοειδέα λοιγὸν ἱεῖσαι
πᾶν δἐπί οἱ δριμεῖα δέμας καταβόσκεται ἄτη
ὀξέα πυρπολέουσα κατ ἀσφάραγον δέ τε λυγμοί
κίονά τε ξυνιόντες ἐπασσύτεροι κλονέουσιν
ἀμφὶ καὶ εἰλίγγοις δέμας ἄχθεται αἶψα δὲ γυίοις
ἐν δὲ κάρῃ σκοτόεν βάρος ἵσταται αὐτὰρ ὁ κάμνων
ἄλλοτε μὲν δίψῃ φάρυγα ξηραίνεται αὔῃ
πολλάκι δἐξ ὀνύχων ἴσχει κρύος ἀμφὶ δὲ γυίοις
χειμερίη ζαλόωσα πέριξ βέβριθε χάλαζα
πολλάκι δαὖ χολόεντας ἀπήρυγε νηδύος ὄγκους
ὠχραίνων δέμας ἀμφίς ὁ δὲ νοτέων περὶ γυίοις
ψυχρότερος νιφετοῖο βολῆς περιχεύεται ἱδρώς
χροιὴν δἄλλοτε μὲν μολίβου ζοφοειδέος ἴσχει
ἄλλοτε δἠερόεσσαν ὅτ ἄνθεσιν εἴσατο χαλκοῦ
Εὖ δἂν καὶ δολόεντα μάθοις ἐπιόντα κεράστην
ἠύτ ἔχιν τῷ γάρ τε δομὴν ἰνδάλλεται ἴσην
ἤτοι ὁ μὲν κόλος ἐστίν ὁ δαὖ κεράεσσι πεποιθώς
ἄλλοτε μὲν πισύρεσσιν ὅτ ἐν δοιοῖσι κεράστης
χροιῇ δἐν ψαφαρῇ λεπρύνεται ἐν δἀμάθοισιν
ἢ καὶ ἁματροχιῇσι κατὰ στίβον ἐνδυκὲς αὔει
τῶν ἤτοι σπείρῃσιν ὁ μὲν θοὸς ἀντία θύνει
ἀτραπὸν ἰθεῖαν δολιχῷ μηρύγματι γαστρός
αὐτὰρ ὅγε σκαιὸς μεσάτῳ ἐπαλίνδεται ὁλκῷ
οἶμον ὁδοιπλανέων σκολιὴν τετρηχότι νώτῳ
τράμπιος ὁλκαίης ἀκάτῳ ἴσος ἥ τε δι ἅλμης
εἰς ἄνεμον βεβίηται ἀπόκρουστος λιβὸς οὔρῳ
τοῦ μέν ὅτ ἐμβρύξῃσιν ἀεικέλιον περὶ νύχμα
ἥλῳ ἐειδόμενον τυλόεν πέλει αἱ δὲ πελιδναί
φλύκταιναι πέμφιξιν ἐειδόμεναι ὑετοῖο
δάχμα πέρι πλάζονται ἀμυδρήεσσαι ἐς ὠπήν
ἤτοι ἀφαυρότερον τελέει πόνον ἐννέα δαὐγάς
ἠελίου μογέων ἐπιόσσεται οἷσι κεράστης
οὐλόμενος κακοεργὸν ἐνιχραύσῃ κυνόδοντα
διπλῷ δἐν βουβῶνι καὶ ἰγνύσιν ἀσκελὲς αὔτως
μόχθος ἐνιτρέφεται πελιὸς δέ οἱ ἐμφέρεται χρώς
τῶν δέ τε καμνόντων ὀλίγος περὶ ἅψεα θυμός
λείπεται ἐκ καμάτοιο μόλις γε μὲν ἔκφυγον αἶσαν
Σῆμα δέ τοι δάκεος αἱμορρόου αὖτις ἐνίψω
ὅς τε κατ ἀμβαθμοὺς πετρώδεας ἐνδυκὲς αὔει
τρηχὺν ὑπάρπεζον θαλάμην ὀλιγήρεα τεύχων
ἔνθ εἰλυθμὸν ἔχεσκεν ἐπεί τἐκορέσσατο φορβῆς
μήκει μὲν ποδὸς ἴχνος ἰσάζεται αὐτὰρ ἐπ εὖρος
τέτρυται μύουρος ἀπὸ φλογέοιο καρήνου
ἄλλοτε μὲν χροιῇ ψολόεις ὁτὲ δἔμπαλιν αἰθός
δειρὴν δἐσφήκωται ἅλις πεδανὴ δέ οἱ οὐρή
ζαχρειὲς θλιφθεῖσα κατομφάλιος τετάνυσται
τοῦ μὲν ὑπὸ νιφόεντα κεράατα δοιὰ μετώπῳ
ἔγκειται πάρνοψι φάη λογάδας τι προσεικῆ
σμερδαλέον δἐπί οἱ λαμυρὸν πέφρικε κάρηνον
δοχμὰ δἐπισκάζων ὀλίγον δέμας οἷα κεράστης
γαίῃ ἐπιθλίβων νηδύν φολίσιν δὲ καὶ ὁλκῷ
παῦρον ὑποψοφέων καλάμης χύσιν οἷα διέρπει
νύχματι δἀρχομένῳ μὲν ἐπιτρέχει ἄχροον οἶδος
κυάνεον κραδίην δὲ κακὸν περιτέτροφεν ἄλγος
γαστὴρ δὑδατόεσσα διέσσυτο νυκτὶ δὲ πρώτῃ
αἷμα διὲκ ῥινῶν τε καὶ αὐχένος ἠδὲ δι ὤτων
πιδύεται χολόεντι νέον πεφορυγμένον ἰῷ
οὖρα δὲ φοινίσσοντα παρέδραμεν αἱ δἐπὶ γυίοις
ὠτειλαὶ ῥήγνυνται ἐπειγόμεναι χροὸς ἄτῃ
μήποτέ τοι θήλει αἱμορροῒς ἰὸν ἐνείη
τῆς γὰρ ὀδαξαμένης τὰ μὲν ἀθρόα πίμπραται οὖλα
ῥιζόθεν ἐξ ὀνύχων δὲ κατείβεται ἀσταγὲς αἷμα
οἱ δὲ φόνῳ μυδόεντες ἀναπλείουσιν ὀδόντες
εἰ ἔτυμον Τροίηθεν ἰοῦς ἐχαλέψατο φύλοις
Αἰνελένη ὅτε νῆα πολύστροιβον παρὰ Νεῖλον
ἔστησαν βορέαο κακὴν προφυγόντες ὁμοκλήν
ἦμος ἀποψύχοντα κυβερνητῆρα Κάνωβον
Θώνιος ἐν ψαμάθοις ἀθρήσατο τύψε γὰρ εὐνῇ
αὐχέν ἀποθλιφθεῖσα καὶ ἐν βαρὺν ἤρυγεν ἰόν
αἱμοροῒς θήλεια κακὸν δέ οἱ ἔχραε κοῖτον
τῷ δἙλένη μέσον ὁλκὸν ἐνέθλασε θραῦσε δἀκάνθης
δεσμὰ πέριξ νωταῖα ῥάχις δἐξέδραμε γυίων
ἐξ ὅθεν αἱμορόοι σκολιοπλανέες τε κεράσται
οἶοι χωλεύουσι κακηπελίῃ βαρύθοντες
Εὖ δἂν σηπεδόνος γνοίης δέμας ἄλλο μὲν εἴδει
αἱμορόῳ σύμμορφον ἀτὰρ στίβον ἀντί ὀκέλλει
καὶ κεράων δἔμπλην δέμας ἄμμορον ἡ δέ νυ χροιή
οἵη περ τάπιδος λασίῳ ἐπιδέδρομε τέρφει
κράατι δἐμβαρύθει ἐλάχεια δὲ φαίνεται οὐρή
ἐσσυμένῃ σκολιὴν γὰρ ὁμῶς ἐπιτείνεται ἄκρην
τῆς δἤτοι ὀλοὸν καὶ ἐπώδυνον ἔπλετο ἕλκος
πᾶν δέμας αὐαλέῃ δὲ περὶ χροῒ καρφομένη θρίξ
σκίδναται ὡς γήρεια καταψηχθέντος ἀκάνθης
ἐκ μὲν γὰρ κεφαλῆς τε καὶ ὀφρύος ἀνδρὶ τυπέντι
ῥαίονται βλεφάρων δὲ μέλαιν ἐξέφθιτο λάχνη
ἅψεα δὲ τροχόεντες ἐπιστίζουσι μὲν ἀλφοί
λεῦκαί τἀργινόεσσαν ἐπισσεύουσιν ἔφηλιν
Ναὶ μὴν διψάδος εἶδος ὁμώσεται αἰὲν ἐχίδνῃ
παυροτέρῃ θανάτου δὲ θοώτερος ἵξεται αἶσα
οἷσιν ἐνισκίμψῃ βλοσυρὸν δάκος ἤτοι ἀραιή
αἰὲν ὑποζοφόεσσα μελαίνεται ἄκροθεν οὐρή
δάχματι δἐμφλέγεται κραδίη πρόπαν ἀμφὶ δὲ καύσῳ
αὐτὰρ ὅγ ἠύτε ταῦρος ὑπὲρ ποταμοῖο νενευκώς
χανδὸν ἀμέτρητον δέχεται ποτὸν εἰσόκε νηδύς
ὀμφαλὸν ἐξξέρρηξε χέῃ δὑπεραχθέα φόρτον
ὠγύγιος δἄρα μῦθος ἐν αἰζηοῖσι φορεῖται
ὡς ὁπότ οὐρανὸν ἔσχε Κρόνου πρεσβίστατον αἷμα
Νειμάμενος κασίεσσιν ἑκὰς περικυδέας ἀρχάς
Κυδαίνων δὴ γάρ ῥα πυρὸς ληίστορ ἔνιπτον
Νωθεῖς γὰρ κάμνοντες ἀμορβεύοντο λεπάργῳ
Δῶρα πολύσκαρθμος δὲ κεκαυμένος αὐχένα δίψῃ
Ρώετο γωλειοῖσι δἰδὼν ὁλκήρεα θῆρα
Οὐλοὸν ἐλλιτάνευε κακῇ ἐπαλαλκέμεν ἄτῃ
Σαίνων αὐτὰρ ὁ βρῖθος ὃ δή ῥἀνεδέξατο νώτοις
ᾔτεεν ἄφρονα δῶρον ὁ δοὐκ ἀπανήνατο χρειώ
ἐξότε γηραλέον μὲν ἀεὶ φλόον ἑρπετὰ βάλλει
ὁλκήρη θνητοὺς δὲ κακὸν περὶ γῆρας ὀπάζει
νοῦσον δἀζαλέην βρωμήτορος οὐλομένη θήρ
δέξατο καί τε τυπῇσιν ἀμυδροτέρῃσιν ἰάπτει
Νῦν δἄγε χερσύδροιο καὶ ἀσπίδος εἴρεο μορφάς
ἰσαίας πληγῇ δὲ κακήθεα σήμαθ ὁμαρτεῖ
πᾶσα γὰρ αὐαλέη ῥινὸς περὶ σάρκα μυσαχθής
νειόθι πιτναμένη μυδόεν τεκμήρατο νύχμα
σηπεδόσι φλιδόωσα τὰ δἄλγεα φῶτα δαμάζει
μυρία πυρπολέοντα θοαὶ δἐπὶ γυῖα χέονται
ὃς δἤτοι τὸ πρὶν μὲν ὑπὸ βροχθώδεϊ λίμνῃ
ἄσπειστον βατράχοισι φέρει κότον ἀλλ ὅταν ὕδωρ
Σείριος αὐήνῃσι τρύγη δἐν πυθμένι λίμνης
καὶ τόθ ὅγ ἐν χέρσῳ τελέθει ψαφαρός τε καὶ ἄχρους
θάλπων ἠελίῳ βλοσυρὸν δέμας ἐν δὲ κελεύθοις
γλώσσῃ ποιφύγδην νέμεται διψήρεας ὄγμους
Τὸν δὲ μετ ἀμφίσβαιναν ὀλίζωνα βραδύθουσαν
δήεις ἀμφικάρηνον ἀεὶ γλήνῃσιν ἀμυδρήν
ἀμβλὺ γὰρ ἀμφοτέρωθεν ἐπιπρονένευκε γένειον
νόσφιν ἀπ ἀλλήλων χροιή γε μὲν ἠύτε γαίης
ῥωγαλέον φορέουσα περιστιγὲς αἰόλον ἔρφος
τὴν μὲν ὅθ ἁδρύνηται ὀροιτύποι οἷα βατῆρα
κόψαντες ῥάδικα πολυστεφέος κοτίνοιο
δέρματος ἐσκύλευσαν ὅτε πρώτιστα πέφανται
πρόσθε βοῆς κόκκυγος ἐαρτέρου ἡ δὀνίνησι
ῥινῷ δυσπαθέοντας ὅτ ἐν παλάμῃσιν ἀεργοί
μάλκαι ἐπιπροθέωσιν ὑπὸ κρυμοῖο δαμέντων
ἠδ ὁπόταν νεύρων ξανάᾳ κεχαλασμένα δεσμά
Δήεις καὶ σκυτάλην ἐναλίγκιον ἀμφισβαίνῃ
εἶδος ἀτὰρ πάχετόν τε καὶ οὐτιδανὴν ἐπὶ σειρήν
μάσσον ἐπεὶ σκυτάλης μὲν ὅσον σμινύοιο τέτυκται
στειλειῆς πάχετος τῆς δἕλμινθος πέλει ὄγκος
ἠὲ καὶ ἔντερα γῆς οἷα τρέφει ὄμβριος αἶα
οὐδ ἄρ ὅταν χαράδρεια λίπῃ καὶ ῥωγάδα κοίλην
ἦρος ἀεξομένου ὁπόθ ἑρπετὰ γαῖα φαείνῃ
ἀκρεμόνος μαράθοιο χυτὸν περιβόσκεται ἔρνος
εὖτ ἂν ὑπ ἠελίοιο περὶ φλόον ἅψεα βάλλῃ
ἀλλ ἥγ ἀρπέζαις τε καὶ ἐν νεμέεσσι πεσοῦσα
φωλεύει βαθύυπνος ἀπ εἰκαίης δὲ βοτεῖται
γαίης οὐδ ἀπὸ δίψος ἀλέξεται ἱεμένη περ
Τεκμαίρευ δὀλίγον μὲν ἀτὰρ προφερέστατον ἄλλων
ἑρπηστῶν βασιλῆα τὸ μὲν δέμας ὀξυκάρηνος
ξανθός ἐπὶ τρία δῶρα φέρων μῆκός τε καὶ ἰθύν
οὐκ ἄρα δὴ κείνου σπειραχθέα κνώδαλα γαίης
ἰυγὴν μίμνουσιν ὅτ ἐς νομὸν ἠὲ καὶ ὕλην
ἠὲ καὶ ἀρδηθμοῖο μεσημβρινὸν ἀίξαντες
μείρονται φύζῃ δὲ παλιντροπέες φορέονται
τύμματι δἐπρήσθη φωτὸς δέμας αἱ δἀπὸ γυίων
σάρκες ἀπορρείουσι πελιδναί τε ζοφεραί τε
οὐδέ τις οὐδ οἰωνὸς ὑπὲρ νέκυν ἴχνια τείνας
αἰγυπιοὶ γῦπές τε κόραξ τὀμβρήρεα κρώζων
οὐδὲ μὲν ὅσσα τε φῦλα νομάζεται οὔρεσι θηρῶν
δαίνυνται τοῖόν περ ἀυτμένα δεινὸν ἐφίει
εἰ δὀλοὴ βούβρωστις ἀιδρείηφι πελάσσῃ
αὐτοῦ οἱ θάνατός τε καὶ ὠκέα μοῖρα τέτυκται
Κῆρα δέ τοι δρυΐναο πιφαύσκεο τόν τε χέλυδρον
ἐξέτεροι καλέουσιν ὁ δἐν δρυσὶν οἰκία τεύξας
ἢ ὅγε που φηγοῖσιν ὀρεσκεύει περὶ βήσσας
ὅς τε βρύα προλιπὼν καὶ ἕλος καὶ ὁμήθεα λίμνην
ἀγρώσσων λειμῶσι μολουρίδας ἢ βατραχῖδας
σπέρχεται ἐκ μύωπος ἀήθεα δέγμενος ὁρμήν
ἔνθα κατὰ πρέμνον κοίλης ὑπεδύσατο φηγοῦ
ὀξὺς ἀλείς κοῖτον δὲ βαθεῖ ἐνεδείματο θάμνῳ
αἰθαλόεις μὲν νῶτα κάρη γε μὲν ἁρπεδὲς αὔτως
γναπτόμενοι μυδόωσιν ὑπ ἀρβήλοισι λάθαργοι
ἤτοι ὅταν κώληπας ἢ ἐν ποδὸς ἴχνεϊ τύψῃ
χρωτὸς ἄπο πνιγόεσσα κεδαιομένη φέρετ ὀδμή
τοῦ δἤτοι περὶ τύμμα μέλαν κορθύεται οἶδος
ἐν δὲ νόον πεδόωσιν ἀλυσθαίνοντος ἀνῖαι
ῥινοὶ δὲ πλαδόωσιν ἐπὶ χροΐ τοῖά μιν ἰός
ὀξὺς ἀεὶ νεμέθων ἐπιβόσκεται ἀμφὶ καὶ ἀχλύς
ὄσσε κατακρύπτουσα κακοσταθέοντα δαμάζει
οἱ δέ τε μηκάζουσι περιπνιγέες τε πέλονται
οὖρα δἀπέστυπται τοτὲ δἔμπαλιν ὑπνώοντες
ῥέγκουσιν λυγμοῖσι βαρυνόμενοι θαμέεσσιν